HISTORIA VIT^E ET MORTIS. 205 



autem huic rei tantum tribuebat, ut cum esset impe- 

 rator nullo modo animum inducere potuisset, ut aedes 

 paternas, licet humiles, mutaret ; ne aliquid deperi- 

 ret consuetudini oculorum et memoriae pueritiae suae; 

 quinetiam in scypho quodam aviae suae ligneo, cum 

 labro argenteo, diebus festis potabat. 



96. Illud ante omnia spiritibus gratum est ; ut 

 fiat progressus continue in benignius. Itaque eo 

 modo est instituenda juventus et aetas virilis, ut se- 

 nectuti nova solatia relinquantur ; quorum praeci- 

 puum sit otium moderatum. Itaque sibi ipsi manus 

 inferunt senes honorati, qui in otium non secedunt : 

 cujus rei insigne reperitur exemplum in Cassiodoro, 

 qui tanta apud reges Italian Gothos auctoritate pol- 

 lebat, ut instar animse esset erga eorum negotia ; 

 postea autem fere octogenarius in monasterium se 

 recepit, ubi non ante centesimum demum annum 

 vitam clausit. At huic rei duae cautiones adhibendaB 

 sunt ; una, ut non exspectent donee corpus omnino 

 confectum sit et morbidum (etenim in hujusmodi 

 corporibus omnis mutatio, licet in benignius, mortem 

 accelerat), altera, ut otio plane inerti se minime de- 

 dant, sed habeant aliquid quod cogitationes et ani 

 mum ipsorum placide detinere possit ; in quo genere, 

 praecipua oblectamenta sunt literae, deinde studia 

 aedificandi et plantandi. 



97. Postremo, eadem actio, contentio, labor li- 

 benter susceptus et cum bona voluntate, spiritus 

 recreat ; cum aversatione autem et ingratiis, spiritus 

 carpit et sternit : itaque ad longaevitatem confert, 

 si quis arte talem vitam instituat, qua? libera sit, et 



